Nikolaj Kuznetsov (flyver)

Nikolaj Aleksejevitsj Kuznetsov (russisk: Николай Алексеевич Кузнецов, født 19. desember 1922 i Karaganda oblast, død 12. august 2009) var en sovjetisk pilot og embedsmann.

Kuznetsov deltok i andre verdenskrig, og var i aktiv pilottjeneste fra 1943. Han gikk over i en sivil pilotstilling i 1947. I 1963 ble han stasjonert i Kasakhiske SSR i den sivile luftfartsadministrasjonen, og fra 1970 til han gikk av med pensjon var han øverste leder for luftfarten i delrepublikken.

Kuznetsov ble to ganger tildelt utmerkelsen Helt av det sosialistiske arbeid, i 1973 og 1979. Han var også tildelt Leninordenen. Han var valgt inn i Det øverste sovjet i Kasakhiske SSR.

Kategori:Flyvere
Kategori:Sovjetere
Kategori:Personer fra Karagandy oblast
Kategori:Fødsler i 1922
Kategori:Dødsfall i 2009